amplitude
Store norske leksikon,Realfag,Fysikk,Mekanikk
Amplitude er det maksimale utslaget av en svingning, det vil si avstanden fra midtstillingen (likevektsstillingen) til en av ytterstillingene.
Svingningen kan for eksempel være en bølge eller en pendelsvingning. Amplituden er et mål på hvor sterk svingningen er. For eksempel er det amplituden i en lydbølge som avgjør lydnivået, mens frekvensen bestemmer toneleiet. For havbølger er det mest vanlig å angi størrelsen på bølgene som bølgehøyde, det vil si avstanden mellom bølgedal og bølgetopp. Amplituden blir da halvparten av bølgehøyden. Sinusbølger For en sinusbølge kan amplituden A bli benevnt som toppverdi (Amaks) for å skille den fra amplitudens effektivverdi (Aeff), som er et verdimål som brukes i elektroteknikk. \[A_\textrm{maks} = A_\textrm{eff} \cdot \sqrt{2} \] Les mer i Store norske leksikon effektivverdi pendel bølge